stanford-oval/wikipedia huggingface dataset:
เมเชอร์ (คณิตศาสตร์)
เซตหาเมเชอร์ไม่ได้

หากยอมรับในสัจพจน์ของการเลือก จะสามารถพิสูจน์ได้ว่ามีสับเซตของ  \mathbb {R} ^{n} ที่ไม่สามารถหาเมเชอร์ได้ ตัวอย่างของเซตดังกล่าวเช่น เซตวีตาลี และเซตที่หาเมเชอร์ไม่ได้ที่ปรากฏในปฏิทรรศน์ของเฮาส์ดอร์ฟฟ์และปฏิทรรศน์ของบานาค-ทาร์สกี
ดูเพิ่ม

เมเชอร์ภายนอก
ปริพันธ์ของเลอเบ็ก
เมเชอร์ของเลอเบ็ก
เมเชอร์ผลคูณ
สภาพการบวกแบบอนันต์นับได้ของเมเชอร์: เมเชอร์ของยูเนียนนับได้ จะเท่ากับผลรวมของเมเชอร์ของสับเซตในยูเนียนนั้น
แมนจาโร

| --- | --- |

Manjaro 19.0.2 KDE Edition
ผู้พัฒนา: Manjaro GmbH & Co. KG
ตระกูล: ลินุกซ์ (แบบยูนิกซ์)
วันที่เปิดตัว: 10 กรกฎาคม 2011; 13 ปีก่อน (2011-07-10)
รุ่นเสถียร: 20.2.1  (Nibia) / 3 มกราคม 2021; 3 ปีก่อน (2021-01-03)
ยูเซอร์แลนด์: กนู
ส่วนติดต่อผู้ใช้ปริยาย: เอกซ์เอฟซีอี, เคดีอีพลาสมา 5, กะโนม
สัญญาอนุญาต: ซอฟต์แวร์เสรี (ส่วนใหญ่ GNU GPL)
เว็บไซต์: manjaro.org
แมนจาโร (อังกฤษ: Manjaro) เป็นการแจกจ่ายลินุกซ์ที่เสรีและต้นทางเปิดที่มีพื้นฐานจากระบบปฏิบัติการอาร์ชลินุกซ์ แมนจาโรให้ความสำคัญกับความเป็นมิตรต่อผู้ใช้และความง่ายในการเข้าถึงและตัวระบบเองได้รับการออกแบบมาให้ทำงานได้สมบูรณ์ตั้งแต่ติดตั้งด้วยซอฟต์แวร์ที่ติดตั้งไว้ล่วงหน้า แมนจาโรมีการอัปเดตการแบบโรลลิ่งรีลีสและใช้ Pacman เป็นตัวจัดการแพ็คเกจ
รุ่นอย่างเป็นทางการ

Manjaro Xfce ซึ่งมีธีมมืดของแมนจาโรและเดสก์ท็อปแบบเอกซ์เอฟซีอี
Manjaro KDE ซึ่งมีธีม Dark Plasma ของแมนจาโรเองและเดสก์ทอป แอป และเฟรมเวิร์กล่าสุดของเคดีอี
Manjaro GNOME เป็นรุ่นที่สามอย่างเป็นทางการเมื่อเปิดตัวรุ่น Gellivara ประกอบไปด้วยเดสก์ท็อปแบบกะโนมและธีมของแมนจาโร
แม้ว่าจะไม่มีการเผยแพร่อย่างเป็นทางการ แต่ Manjaro Community Editions ที่ได้รับการดูแลโดยสมาชิกของชุมชนแมนจาโร มีรูปแบบเดสก์ทอปเพิ่มเติมจากรุ่นอย่างเป็นทางการ ซึ่งได้แก่ Awesome, Bspwm, Budgie, Cinnamon, i3, LXDE, LXQt, MATE และ Openbox
รุ่นเดสก์ท็อปแบบ Deepin ถูกทิ้งใน 18.0 Illyria แต่ถูกนำกลับมาพร้อมกับการเปิดตัว 20.1 Mikah
ประวัติรุ่น

| รุ่น | วันที่เผยแพร่ | โค้ดเนม | เคอร์เนล | หมายเหตุ |
| --- | --- | --- | --- | --- |
| เวอร์ชันเก่า ไม่สนับสนุนอีกต่อไป: 0.1 | 2011-07-10 |  |  |  |
| เวอร์ชันเก่า ไม่สนับสนุนอีกต่อไป: 0.8.0 | 2012-08-20 | Askella | 3.4.9 | มีเฉพาะรุ่นเอกซ์เอฟซีอีและเคดีอีพลาสมา |
| เวอร์ชันเก่า ไม่สนับสนุนอีกต่อไป: 0.8.1 | 2012-09-21 | Askella | 3.4.x |  |
| เวอร์ชันเก่า ไม่สนับสนุนอีกต่อไป: 0.8.2 | 2012-11-10 | Askella | 3.4.x |  |
| เวอร์ชันเก่า ไม่สนับสนุนอีกต่อไป: 0.8.3 | 2012-12-24 | Askella | 3.4.x |  |
| เวอร์ชันเก่า ไม่สนับสนุนอีกต่อไป: 0.8.4 | 2013-02-25 | Askella | 3.7.x |  |
| เวอร์ชันเก่า ไม่สนับสนุนอีกต่อไป: 0.8.5 | 2013-04-13 | Askella | 3.8.5 |  |
| เวอร์ชันเก่า ไม่สนับสนุนอีกต่อไป: 0.8.6 | 2013-06-02 | Askella | 3.9.x |  |
| เวอร์ชันเก่า ไม่สนับสนุนอีกต่อไป: 0.8.7 | 2013-08-26 | Askella | 3.4.59 LTS |  |
| เวอร์ชันเก่า ไม่สนับสนุนอีกต่อไป: 0.8.8 | 2013-11-24 | Askella | 3.10.20 |  |
| เวอร์ชันเก่า ไม่สนับสนุนอีกต่อไป: 0.8.9 | 2014-02-23 | Askella | 3.10.30 |  |
| เวอร์ชันเก่า ไม่สนับสนุนอีกต่อไป: 0.8.10 | 2014-06-09 | Askella | 3.12.20 |  |
| เวอร์ชันเก่า ไม่สนับสนุนอีกต่อไป: 0.8.11 | 2014-12-01 | Askella |  |  |
| เวอร์ชันเก่า ไม่สนับสนุนอีกต่อไป: 0.8.12 | 2015-02-06 | Askella |  |  |
| เวอร์ชันเก่า ไม่สนับสนุนอีกต่อไป: 0.8.13 | 2015-06-14 | Askella |  |  |
| เวอร์ชันเก่า ไม่สนับสนุนอีกต่อไป: 15.09 | 2015-09-27 | Bellatrix |  |  |
| เวอร์ชันเก่า ไม่สนับสนุนอีกต่อไป: 15.12 | 2015-12-22 | Capella |  |  |

| เวอร์ชันเก่า ไม่สนับสนุนอีกต่อไป: 16.06 | 2016-06-06 | Daniella |  |  |
| เวอร์ชันเก่า ไม่สนับสนุนอีกต่อไป: 16.06.1 | 2016-06-11 | Daniella |  |  |
| เวอร์ชันเก่า ไม่สนับสนุนอีกต่อไป: 16.08 | 2016-08-31 | Ellada |  |  |
| เวอร์ชันเก่า ไม่สนับสนุนอีกต่อไป: 16.10 | 2016-10-31 | Fringilla |  |  |
| เวอร์ชันเก่า ไม่สนับสนุนอีกต่อไป: 17.0 | 2017-03-07 | Gellivara | 4.9 LTS | รุ่นแรกที่สนับสนุนกะโนม |
| เวอร์ชันเก่า ไม่สนับสนุนอีกต่อไป: 17.1 | 2017-12-31 | Hakoila | 4.14 LTS | ครั้งแรกมีให้ติดตั้งล่วงหน้าบนโน้ตบุ๊กของแมนจาโรจาก Station X รุ่น Spitfire |
| เวอร์ชันเก่า ไม่สนับสนุนอีกต่อไป: 18.0 | 2018-10-30 | Illyria | 4.19 LTS |  |
| เวอร์ชันเก่า ไม่สนับสนุนอีกต่อไป: 18.1.0 | 2019-09-12 | Juhraya | 4.19 LTS | มีให้เลือกระหว่าง LibreOffice และ FreeOffice ระหว่างการติดตั้ง |
| เวอร์ชันเก่า ไม่สนับสนุนอีกต่อไป: 19.0 | 2020-02-25 | Kyria | 5.4 LTS |  |
| เวอร์ชันเก่า ไม่สนับสนุนอีกต่อไป: 20.0 | 2020-04-26 | Lysia | 5.6.7 |  |
| เวอร์ชันเก่า ยังคงสนับสนุนอยู่: 20.1 | 2020-09-11 | Mikah | 5.8 |  |
| เวอร์ชันเสถียรปัจจุบัน: 20.2 | 2020-12-03 | Nibia | 5.9 |  |
สัญลักษณ์: รุ่นเก่า ไม่ได้รับการสนับสนุนอีกต่อไปรุ่นเก่า ยังได้รับการสนับสนุนรุ่นล่าสุดรุ่นพรีวิวล่าสุดการเปิดตัวในอนาคต
แมทธิว วอห์น

| แมทธิว วอห์น |
| --- | --- |
วอห์น ในปี 2019
เกิด: แมทธิว อัลลาร์ด รอเบิร์ต วอห์น  (1971-03-07) 7 มีนาคม ค.ศ. 1971 (53 ปี) แพดดิงตัน, ลอนดอน, อังกฤษ
อาชีพ: ผู้ผลิตภาพยนตร์
ปีปฏิบัติงาน: 1996–ปัจจุบัน
คู่สมรส: คลาวเดีย ชิฟเฟอร์  (สมรส 2002)
บุตร: 3
แมทธิว อัลลาร์ด รอเบิร์ต วอห์น (อังกฤษ: Matthew Allard Robert Vaughn) เกิดเมื่อวันที่ 7 มีนาคม ค.ศ. 1971 เป็นผู้อำนวยการสร้างภาพยนตร์ ผู้กำกับและนักเขียนบทชาวอังกฤษ เขาได้เป็นผู้อำนวยการสร้างภาพยนตร์เรื่อง สี่เลือดบ้า มือใหม่หัดปล้น (1998) และ ทีเอ็งข้าไม่ว่า ทีข้าเอ็งอย่าโวย (2000) และกำกับภาพยนตร์เรื่อง คนอย่างข้า ดวงพาดับ (2004), ศึกมหัศจรรย์ ปาฏิหาริย์รักจากดวงดาว (2007), เกรียนโคตร มหาประลัย (2010), เอ็กซ์-เมน: รุ่น 1 (2011), คิงส์แมน: โคตรพิทักษ์บ่มพยัคฆ์ (2014) และภาคต่อ คิงส์แมน: รวมพลังโคตรพยัคฆ์ (2017)
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1996 | ดิ อินโนเซนท์ สลีป | ไม่ | ไม่ | ใช่ |  |
| 1998 | สี่เลือดบ้า มือใหม่หัดปล้น | ไม่ | ไม่ | ใช่ |  |
| 2000 | ทีเอ็งข้าไม่ว่า ทีข้าเอ็งอย่าโวย | ไม่ | ไม่ | ใช่ |  |
| 2001 | ทีมแข้งเหล็ก โหด มันส์ ฮา | ไม่ | ไม่ | ใช่ |  |
| 2002 | สเวพท์ อเวย์ | ไม่ | ไม่ | ใช่ |  |
| 2003 | อะ ชอร์ต ฟิล์ม อะเบาท์ จอห์น โบลตัน | ไม่ | ไม่ | ใช่ | ภาพยนตร์สั้น |
| 2004 | คนอย่างข้า ดวงพาดับ | ใช่ | ไม่ | ใช่ |  |
| 2007 | ศึกมหัศจรรย์ ปาฏิหาริย์รักจากดวงดาว | ใช่ | ใช่ | ใช่ |  |
| 2009 | อย่าแหย่ให้หง่อมโหด | ไม่ | ไม่ | ใช่ |  |
| 2010 | เกรียนโคตร มหาประลัย | ใช่ | ใช่ | ใช่ |  |
| 2010 | ล้างหนี้ แผนจารชนลวงโลก | ไม่ | ใช่ | ใช่ |  |
| 2011 | เอ็กซ์-เม็น: รุ่น 1 | ใช่ | ใช่ | ไม่ |  |
| 2013 | เกรียนโคตรมหาประลัย 2 | ไม่ | ไม่ | ใช่ |  |
| 2014 | เอ็กซ์-เม็น: สงครามวันพิฆาตกู้อนาคต | ไม่ | เขียนเรื่อง | ไม่ |  |
| 2015 | คิงส์แมน: โคตรพิทักษ์บ่มพยัคฆ์ | ใช่ | ใช่ | ใช่ |  |
| 2015 | แฟนแทสติก โฟร์ | ไม่ | ไม่ | ใช่ |  |
| 2015 | เอ็ดดี้ ดิ อีเกิ้ล: ยอดคนสู้ไม่ถอย | ไม่ | ไม่ | ใช่ |  |
| 2017 | คิงส์แมน: รวมพลังโคตรพยัคฆ์ | ใช่ | ใช่ | ใช่ |  |
| 2019 | ร็อคเกตแมน | ไม่ | ไม่ | ใช่ |  |
| 2020 | บลัดช็อต: จักรกลเลือดดุ | ไม่ | ไม่ | ฝ่ายบริหาร |  |
| 2021 | ไซเลนท์ ไนท์: คืนเงียบ | ไม่ | ไม่ | ใช่ |  |
| 2021 | กำเนิดโคตรพยัคฆ์คิงส์แมน | ใช่ | ใช่ | ใช่ |  |
| 2023 | เตตริส | ไม่ | ไม่ | ใช่ | ฉายในแอปเปิลทีวี+ |
| 2024 | อาร์ไกล์: ยอดสายลับ | ใช่ | ไม่ | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ แมทธิว วอห์น
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
แหล่งข้อมูลอื่น

แมทธิว วอห์น ที่อินเทอร์เน็ตมูวีเดตาเบส
แมยิสเตร็ด

แมยิสเตร็ด หรือทับศัพท์อย่างปัจจุบันได้ว่า แมจิสเตรต (อังกฤษ: magistrate) เป็นชื่อตำแหน่งข้าราชการประเภทหนึ่ง คล้ายคลึงตำแหน่งยกกระบัตรในสมัยโบราณ
ในสมัยโบราณ เช่น ในครั้งโรมันโบราณและจักรวรรดิจีน เป็นข้าราชการชั้นผู้ใหญ่ซึ่งมีอำนาจหน้าที่ทั้งในทางบริหารและตุลาการ
ในปัจจุบัน หมายถึง ตุลาการ โดยเฉพาะตุลาการศาลแขวง (Justice of the Peace) ตามระบบกฎหมายฝ่ายซีวิลลอว์ หรือเจ้าพนักงานฝ่ายปกครองซึ่งมีอำนาจหน้าที่จำกัด ตามระบบกฎหมายฝ่ายคอมมอนลอว์ และในความหมายทั่วไป เป็นไวพจน์ของคำว่า "ตุลาการ" ในภาษาอังกฤษ
คำ "แมยิสเตร็ด" ในภาษาอังกฤษนั้นมาจากคำ "magistrat" ในภาษาอังกฤษสมัยกลางราว ค.ศ. 1374 หมายความว่า ข้าราชการพลเรือนซึ่งมีหน้าที่บังคับใช้กฎหมาย คำ "magistrat" นั้นรับมาจากคำภาษาฝรั่งเศสเก่าว่า "magistrat" และ คำภาษาละตินว่า "magistratus" ซึ่งมาจากคำ "magister" (แปลว่า ใต้เท้า หรือผู้เป็นใหญ่) อันมีรากศัพท์ว่า "magnus" (ยิ่งใหญ่) ตามลำดับ
แมงมุมทารันทูล่า

| ทารันทูล่า ช่วงเวลาที่มีชีวิตอยู่: Neogene–present  PreꞒ Ꞓ O S D C P T J K Pg N      |
| --- | --- |

แมงมุมกินนกโกไลแอธ (Theraphosa blondi) จัดเป็นทารันทูล่า และแมงมุมชนิดที่มีขนาดใหญ่ที่สุดในโลก

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Arachnida
อันดับ:: Araneae
อันดับย่อย:: Opisthothelae
อันดับฐาน:: Mygalomorphae
วงศ์ใหญ่:: Theraphosoidea
วงศ์:: 	Theraphosidae  Thorell, 1869

สกุลและชนิด
 มากกว่า 900 ชนิด

แผนที่แสดงการกระจายพันธุ์ของทารันทูล่า หรือบึ้ง
ทารันทูล่า (อังกฤษ: Tarantula) หรือในไทยเรียกรวม ๆ ว่า บึ้ง เป็นสัตว์ขาปล้องจำพวกแมงมุมกลุ่มหนึ่ง จัดอยู่ในวงศ์ Theraphosidae  เป็นแมงมุมที่มีวิวัฒนาการมาตั้งแต่ยุคโบราณกว่า 350 ล้านปีมาแล้ว โดยมีการเปลี่ยนแปลงทางโครงสร้างร่างกายน้อยมาก มีรูปร่างทั่วไปคล้ายกับแมงมุมท้องปล้อง  แต่ทารันทูล่าจะไม่เหลือปล้องบริเวณท้องอีกแล้ว ทารันทูล่าทั่วไปเป็นแมงมุมขนาดใหญ่ มีขายาว และมีลักษณะเด่นคือ มีเส้นขนจำนวนมากขึ้นอยู่ตามตัวและขา เห็นได้ชัดเจน ส่วนมากมีสีสันหรือลวดลายที่สดใส พบได้ทั่วไปทุกมุมโลก ไม่เว้นแม้แต่ทะเลทราย, ทุ่งหญ้า หรือในถ้ำที่มืดมิด โดยเฉพาะอย่างยิ่งในแถบร้อนชื้น หรืออุณหภูมิแบบป่าดิบชื้น ยกเว้นขั้วโลกเท่านั้น
ลักษณะ

ทารันทูล่ามีขนาดแตกต่างหลากหลายออกไป ตั้งแต่ 2.5 เซนติเมตร จนถึง 33 เซนติเมตร น้ำหนักกว่า 160 กรัม (แต่โดยเฉลี่ยประมาณ 6 นิ้ว หรือ 15 เซนติเมตร) จัดเป็นแมงมุมที่มีอายุขัยยาวนานกว่าแมงมุมจำพวกอื่น โดยมีอายุยาวนานถึง 15-20 ปี
โดยทั่วไปแล้ว ทารันทูล่า มีประสาทสายตาที่ไม่ค่อยจะดี จึงใช้ขนตามตัวเป็นตัวจับแรงสั่นสะเทือน ซึ่งสามารถทำให้ทารันทูล่ารับรู้ได้แม้กระทั่งทิศทาง หรือระยะห่างของวัตถุ
ลักษณะ > การแบ่งประเภท

ทารันทูล่า แบ่งออกได้เป็น 2 จำพวกใหญ่ ๆ ตามประเภทของการอยู่อาศัย คือ อาศัยอยู่บนต้นไม้ กับขุดรูอาศัยอยู่ในดิน ประเภทที่อาศัยอยู่ตามต้นไม้จะสร้างใยอย่างหนาแน่น หรืออาศัยอยู่ตามโพรงหรือซอกหลืบของต้นไม้ หรือแม้กระทั่งสร้างใยไว้ระหว่างกิ่งไม้  รูปร่างลักษณะของทารันทูล่าประเภทนี้จะแตกต่างจากทารันทูล่าที่อาศัยอยู่บนพื้นดิน คือ มีลำตัวไม่ใหญ่หรืออ้วนเทอะทะมากนัก แต่จะมีรูปร่างเพรียวยาว มีขาที่ยาว และปลายขาจะมีแบนใหญ่กว่า เพราะต้องการพื้นผิวสัมผัสที่มากกว่าเพื่อประสิทธิภาพในการเคลื่อนไหว ซึ่งทารันทูล่าที่อาศัยบนต้นไม้จะมีการเคลื่อนที่ที่ว่องไวปราดเปรียวกว่า
ลักษณะ > ที่อยู่อาศัย

ส่วนประเภทที่อาศัยอยู่บนพื้นดิน จะขุดดินเป็นรูลึกประมาณ 30-45 เซนติเมตร หรือเสาะแสวงหาโพรง ภายในรูมีใยฉาบอยู่โดยรอบ เพื่อป้องกันดินรอบ ๆ พังทลายลงมา ซึ่งใยรอบ ๆ ปากรูนี้จะไม่มีความเหนียวหรือเหมาะแก่การจับเหยื่อเลย แต่มีไว้เพื่อป้องกันการพังทลายของรูมากกว่า และช่วยป้องกันมิให้มีสัตว์หรือสิ่งใด ๆ มารบกวน ภายนอกของรูก็มักมีใยอยู่บริเวณรอบ ๆ ด้วย บางชนิดจะสร้างใยจนล้นออกมานอกบริเวณปากรู และปากรูมักจะสะอาดเรียบร้อยอยู่เสมอ หากใยขาดก็จะซ่อมแซมใหม่ทันที โดยปกติแล้ว ทารันทูล่าเป็นแมงมุมที่รักความสะอาด หากมีเศษชิ้นส่วนต่าง ๆ ตกลงไปในรู หรือเศษอาหารที่กินเหลือ ก็จะคาบมาทิ้งไว้ข้างนอกทันที
ลักษณะ > ชนิด

ปัจจุบัน มีการค้นพบทารันทูล่าแล้วกว่า 900 ชนิด และก็ยังมีชนิดที่ค้นพบใหม่อยู่เรื่อย  ๆ สำหรับในประเทศไทยก็มีทารันทูล่าอาศัยอยู่ประมาณ 4 ชนิด คือ
บึ้งดำ (Haplopelma minax) จัดเป็นชนิดที่พบได้บ่อยที่สุด มีขนาดใหญ่ที่สุด มีอุปนิสัยดุร้ายก้าวร้าว
บึ้งสีน้ำเงิน (H. lividum) มีขนาดย่อมลงมา มีสีน้ำเงินเข้มตลอดทั้งตัว มีสีสันสวยงาม มีอุปนิสัยดุร้ายก้าวร้าวเช่นเดียวกัน
บึ้งลาย หรือ บึ้งม้าลาย (H. albostriatum) เป็นชนิดที่พบได้น้อยที่สุด มีลวดลายตามขาอันเป็นที่มาของชื่อ มีนิสัยดุร้ายก้าวร้าว แต่น้อยกว่า 2 ชนิดแรก
บึ้งสีน้ำตาล (Chilobrachys huahini) มีสีน้ำตาลอมแดง มีอุปนิสัยดุร้ายก้าวร้าว เช่นเดียวกัน และยังมีอีกหลายชนิดที่ยังไม่ได้มีการค้นพบหรือระบุชื่อทางวิทยาศาสตร์
ในประเทศไทย

ในหลายพื้นที่ของประเทศไทย เช่น ภาคกลาง หรือภาคอีสาน รวมถึงในประเทศใกล้เคียง เช่น กัมพูชา จะนิยมจับทารันทูล่ามารับประทานกัน หรือนำมาแกล้มสุรา โดยถือเป็นอาหารพื้นบ้าน โดยมักจะนำมาปิ้งหรือย่าง ด้วยการขุดรู มีรสชาติคล้ายกับกุ้งหรือปู มีความหอมมัน แต่ทว่าไม่มีเปลือกแข็ง และทารันทูล่าในอีกหลายชนิดก็นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์แปลก ๆ
วัฒนธรรม

ในวรรณกรรม หรือวัฒนธรรมร่วมสมัย มีทารันทูล่า หรือบึ้ง อ้างอิงถึงเป็นจำนวนมาก อาทิ Wild Wild West ภาพยนตร์ฮอลลีวู้ดแนวไซไฟแฟนตาซี ในปี ค.ศ. 1999, The Lord of the Rings ตอน The Return Of The King หรือในวรรณกรรมเรื่อง ลูกอีสาน ที่กล่าวถึงความแร้นแค้นของคนในชนบทอีสาน ที่ต้องขุดบึ้งกิน เอามาทำลาบ โดยเชื่อว่าหากบึ้งตัวไหนมีไม่ถึง 10 ขา จะเรียกว่า "บึ้งบ้า" ไม่สามารถนำมากินได้ เพราะจะทำให้เป็นบ้า เป็นต้น
นอกจากนี้แล้วยังมีความเชื่อของไทยอีก เช่น ถ้าบึ้งขึ้นบ้านจะถือว่าโชคร้าย คนในบ้านจะเจ็บไข้ได้ป่วย ต้องทำพิธีสะเดาะเคราะห์ หรือเชื่อว่า หากพบเห็นรูบึ้งหันไปทางทิศตะวันออก จะนำมาซึ่งโชคลาภ เป็นต้น
แหล่งข้อมูลอื่น

เว็บไซต์ทารันทูล่า (อังกฤษ)
แมคโอเอส บิ๊กเซอร์

| --- | --- |
รุ่นของระบบปฏิบัติการmacOS

ผู้พัฒนา: Apple Inc.
ตระกูลระบบปฏิบัติการ:  Macintosh  Unix, based on Darwin (BSD) 
รหัสต้นฉบับ: Closed, with open source components
พร้อมใช้งานโดยทั่วไป: 12 พฤศจิกายน 2020; 3 ปีก่อน (2020-11-12)
วิธีการอัปเดต: Software Update
แพลตฟอร์ม: x86-64, ARM64
ชนิดเคอร์เนล: Hybrid (XNU)
สัญญาอนุญาต: Proprietary software with open-source components and content licensed with APSL
รุ่นก่อนหน้า: แมคโอเอส 10.15 คาทาลินา
รุ่นถัดไป: แมคโอเอส 12 มอนเทเรย์
เว็บไซต์ทางการ: apple.com/macos/big-sur
สถานะการสนับสนุน
Beta
แมคโอเอส บิ๊กเซอร์ (อังกฤษ: macOS Big Sur) (เวอร์ชัน 11.0)  เป็นแมคโอเอสรุ่นที่สิบเจ็ด ซึ่งเป็นระบบปฏิบัติการของ Apple Inc. สำหรับคอมพิวเตอร์ Macintosh รุ่นต่อจาก macOS Catalina (เวอร์ชัน 10.15) ได้รับการประกาศในงาน Worldwide Developers Conference (WWDC) ของ Apple เมื่อวันที่ 22 มิถุนายน พ.ศ. 2563 โดยมีกำหนดวางจำหน่ายต่อสาธารณะในวันที่ 12 พฤศจิกายน พ.ศ. 2563  โดยในรุ่นนี้ ได้รับการตั้งชื่อตามพื้นที่ชายฝั่งของบิ๊กเซอร์ในชายฝั่งตอนกลางของแคลิฟอร์เนีย
แมคโอเอส บิ๊กเซอร์ นำเสนอการปรับการออกแบบการเชื่อมต่อผู้ใช้ครั้งใหญ่ นอกจากนี้ยังเป็นแมคโอเอสเวอร์ชันแรกที่รองรับ Mac ที่มีโปรเซสเซอร์ที่ใช้สถาปัตยกรรม ARM จากแอปเปิลซิลิคอน เป็นจุดที่แสดงการเปลี่ยนแปลงจำนวนรุ่นหลักของระบบปฏิบัติการได้เพิ่มขึ้นจาก 10 เป็น 11 เป็นครั้งแรกนับตั้งแต่เปิดตัว Mac OS X Public Beta ในปี ค.ศ. 2000
ความต้องการของระบบ

แมคบุ๊ก: รุ่นปี 2015 หรือใหม่กว่า
แมคบุ๊ก โปร: รุ่นปี 2013 หรือใหม่กว่า
แมคบุ๊ก แอร์: รุ่นปี 2013 หรือใหม่กว่า
แมค มินิ: รุ่นปี 2014 หรือใหม่กว่า
ไอแมค: รุ่นปี 2014 หรือใหม่กว่า
ไอแมค โปร: รุ่นปี 2017 หรือใหม่กว่า
แมคโปร: รุ่นปี 2013 หรือใหม่กว่า
ชุดอุปกรณ์พัฒนา Developer Transition Kit รุ่นปี 2020
สิ่งที่เพิ่มเข้ามาใหม่ > การออกแบบการเชื่อมต่อผู้ใช้

ในรุ่นนี้ ได้ทำการเปลี่ยนหน้าตา ยกดีไซน์ใหม่ไปใช้แบบใหม่ ดูสะอาดตามากยิ่งขึ้น พร้อมอัพเกรดไอคอนใหม่ด้วยเช่นกัน ถือว่าเป็นรุ่นที่เปลี่ยนการออกแบบใหญ่ที่สุดนับตั้งแต่ในรุ่น Mac OS X นอกจากนี้ ยังได้เปลี่ยนเสียงใหม่ด้วยเช่นกัน
สิ่งที่เพิ่มเข้ามาใหม่ > Control Center

เพิ่ม Control Center และเปลี่ยนหน้าตาของ Notification Center ใหม่ทั้งหมด และเพิ่มการควบคุมการใช้งาน ซึ่งจะคล้ายกับ ไอโอเอส และไอแพดโอเอส
สิ่งที่เพิ่มเข้ามาใหม่ > เบราว์เซอร์ Safari

เพิ่ม Privacy Report , เพิ่มความสามารถในการเปลี่ยนพื้นหลัง ในหน้าแรก และรองรับส่วนเสริมใน Safari นอกจากนั้น ยังให้มีการอัปเดตให้โหลดได้เร็วขึ้น และประหยัดพลังงานยิ่งขึ้น และเป็นรุ่นแรก ที่ได้นำเอา Adobe Flash Player ออกจากเบราว์เซอร์นี้
สิ่งที่เพิ่มเข้ามาใหม่ > ปรับปรุงแอพพลิเคชั่น

แอพพลิเคชั่น Maps , Photos , Messenge และอื่น ๆ ใหม่ทั้งหมด ให้หน้าตานั้น เหมือนกันกับไอแพดโอเอส ซึ่งรวมไปถึง Finder ที่ได้ปรับมาใหม่ด้วยเช่นกัน
สิ่งที่เพิ่มเข้ามาใหม่ > ตัวระบบปฏิบัติการ > รองรับซีพียูบนสถาปัตยกรรม ARM จากแอปเปิลซิลิคอน

ในรุ่นนี้ เป็นรุ่นแรกที่รองรับซีพียูบนสถาปัตยกรรม ARM อย่างเป็นทางการ เพื่อเพิ่มประสิทธิภาพในการทำงาน และประหยัดพลังงานสูงสุด ในทั้งนี้ ยังสามารถใช้กับซีพียู Intel ในสถาปัตยกรรม x86-64 ได้อยู่เช่นเคย และจะเปลี่ยนไปใช้สถาปัตยกรรม ARM สมบูรณ์ในอีก 2 ปี และยังส่งชุดอุปกรณ์พัฒนาที่คล้ายกับ Mac Mini มีนามว่า Developer Transition Kit หรือ DTK ซึ่งมีซีพียู Apple A12Z Bionic , ความจุแรม 16 GB , พื้นที่เก็บฮาร์ดดิสก์ SSD ความจุ 512 GB , ติดตั้ง macOS Big Sur ในรุ่นทดสอบสำหรับนักพัฒนา พร้อมโปรแกรม Xcode 12 มาให้ผู้พัฒนาใช้งานกัน
ส่วนในแอพพลิเคชั่นที่พัฒนาโปรแกรม หรือออกแบบมาเพื่อ x86-64 นั้น จะสามารถทำได้ดังนี้
ใช้ Universal 2 เมื่อเปิดโปรเจกต์โปรแกรม บนใน Xcode 12 Beta ขึ้นไป จะให้ทำการแปลงแอพพลิเคชั่น เพื่ออัพเกรดให้รองรับ macOS ทั้งในสถาปัตยกรรม ARM และ x86-64 ได้
ใช้ระบบแปลงไบนารี่ Rosetta 2 ที่ให้โปรแกรมที่สร้างในสถาปัตยกรรม x86-64 นั้น ให้สามารถรันบนในสถาปัตยกรรม ARM ได้
เพิ่มระบบจำลอง ให้สามารถรันลินุกซ์ได้ พร้อมทั้งนี้ ยังรองรับแอพที่รันบนในไอโอเอส และไอแพดโอเอสได้อีกด้วย
สิ่งที่เพิ่มเข้ามาใหม่ > ตัวระบบปฏิบัติการ > รองรับแอพที่รันบนในไอโอเอส และไอแพดโอเอส

จากการรองรับซีพียูบนสถาปัตยกรรม ARM นั้น ยังสามารถเปิดหรือใช้งานแอพฯ ที่รันบนในไอโอเอส และไอแพดโอเอส โดยไม่ต้องแปลงหรือทำการใดๆ ในตัวแอพพลิเคชั่น
สิ่งที่เพิ่มเข้ามาใหม่ > ตัวระบบปฏิบัติการ > การอัปเดตระบบปฏิบัติการ

การอัปเดตนี้ รองรับการอัพเกรดแบบทำงานในพื้นหลัง ก่อนทำการเริ่มระบบใหม่ เพื่อลดเวลาการอัปเดต
แมนเดอร์เลย์

ระวังสับสนกับ มัณฑะเลย์
| แมนเดอร์เลย์ |
| --- | --- |

กำกับ: ลาร์ส ฟอน เทรียร์
เขียนบท: ลาร์ส ฟอน เทรียร์
อำนวยการสร้าง: Vibeke Windeløv Peter Aalbæk Jensen
นักแสดงนำ: ไบรซ์ ดัลลัส ฮาเวิร์ด วิลเลม เดโฟ แดนนี โกลเวอร์ ลอเรน เบคอล ฌอง-มาร์ก บาร์ อูโด เคียร์
ผู้บรรยาย: จอห์น เฮิร์ต
กำกับภาพ: Anthony Dod Mantle
ตัดต่อ: Molly Marlene Stensgård
ดนตรีประกอบ: Joachim Holbek
บริษัทผู้สร้าง: Zetropa  
วันฉาย: ค.ศ. 2005
ความยาว: 139 นาที
ประเทศ: เดนมาร์ก
ภาษา: อังกฤษ
ก่อนหน้านี้: ด็อกวิลล์ (2003)
ต่อจากนี้: วอซิงตัน
แมนเดอร์เลย์ (อังกฤษ: Manderlay) เป็นภาพยนตร์ภาคต่อของเรื่อง ด็อกวิลล์ ของลาร์ส ฟอน เทรียร์ เป็นภาพยนตร์เรื่องที่สองในไตรภาคชุด "สหรัฐอเมริกา ดินแดนแห่งโอกาส" (USA - Land of Opportunities)
ภาพยนตร์ถ่ายทำด้วยทีมงานชุดเดียวกับเรื่องด็อกวิลล์ ทั้งผู้กำกับ ผู้อำนวยการสร้าง ผู้กำกับภาพ และตัดต่อ  โดยใช้เทคนิคแบบเดียวกัน คือใช้กล้องวิดีโอดิจิทัล ใช้ฉากเรียบง่ายคล้ายละครเวที อุปกรณ์ประกอบฉากอยู่ในโรงถ่ายโล่ง โดยตีเส้นที่พื้นและมีตัวหนังสือกำกับ เช่นเดียวกับในภาคแรก    ภาพยนตร์ยังแบ่งเป็นหลายๆ องก์ ตามแนวทางส่วนตัวของฟอน เทรียร์ เช่นเดิม  ดนตรีประกอบภาพยนตร์ใช้ดนตรีคลาสสิกจากการประพันธ์ของอันโตนีโอ วีวัลดี โทมาโซ อัลบิโนนี จอร์จ เฟรดริก ฮันเดล จิโอวานนี บัททิสตา เปอร์โกเลซี และเดวิด โบวี
ฟอน เทรียร์ใช้เสียงบรรยายของจอห์น เฮิร์ต เช่นเดิม แต่เปลี่ยนตัวนักแสดงนำในบทเกรซ จากนิโคล คิดแมน เป็นไบรซ์ ดัลลัส ฮาเวิร์ด และบทตัวพ่อ จากเจมส์ คาน เป็นวิลเลม เดโฟ ส่วนนักแสดงอื่น ได้แก่ลอเรน เบคอล โคลเอ เซวิกนี ฌอง-มาร์ก บาร์ และอูโด เคียร์ กลับมารับบทอีกครั้ง แต่เปลี่ยนตัวละครที่เล่นไปจากในภาคก่อน
เนื้อเรื่องในภาพยนตร์ต่อเนื่องจากภาคแรก ในทศวรรษ 1930 หลังจากเมืองด็อกวิลล์ถูกเผาทำลายไป เกรซและพ่อเดินทางไปยังแอละบามา และได้พบกับเมืองเกษตรกรรมเล็กๆ ชื่อ "แมนเดอร์เลย์"  เมืองชนบทที่ยังคงมีการใช้แรงงานทาส ถึงแม้จะเป็นเวลากว่า 70 ปีหลังสงครามกลางเมืองอเมริกาแล้วก็ตาม
ในการถ่ายทำภาพยนตร์ ถูกวิพากษ์วิจารณ์ถึงการทารุณกรรมสัตว์ โดยมีการฆ่าและชำแหละลาจริงๆ เพื่อความสมจริง  ผลจากฉากนี้ ทำให้นักแสดงคนหนึ่ง คือ จอห์น ซี. รีลลีย์ ขอถอนตัวออกจากภาพยนตร์เรื่องนี้ แต่ในที่สุด ฉากนี้ก็ถูกตัดออกจากการฉายจริง
แหล่งข้อมูลอื่น

Manderlay ที่อินเทอร์เน็ตมูวีเดตาเบส
แมตต์ ชรีเยร์

แมทธิว บี. ชรีเยร์ (อังกฤษ: Matthew B. Schrier) เป็นอดีตช่างภาพชาวอเมริกันที่ได้หลบหนีจากอัลกออิดะฮ์
ชีวิตช่วงต้นและอาชีพ

ชรีเยร์มาจากเดียร์พาร์ค รัฐนิวยอร์ก และเข้าศึกษาที่มหาวิทยาลัยฮอฟสตรา ในเอกภาษาอังกฤษรวมถึงได้ศึกษาการผลิตภาพยนตร์ เขาได้เข้าไปในประเทศซีเรียด้วยความช่วยเหลือของกองทัพปลดปล่อยซีเรีย ชรีเยร์ได้ถ่ายภาพของกบฏกองทัพปลดปล่อยซีเรียที่ต่อสู้กับกองกำลังของประธานาธิบดี บัชชาร อัลอะซัด แห่งประเทศซีเรีย
การลักพาตัวโดยแนวร่วมอัลนุสเราะ

ปลายเดือนธันวาคม ค.ศ. 2012 ชรีเยร์ถูกจับกุมโดยแนวร่วมอัลนุสเราะซึ่งเป็นพันธมิตรอัลกออิดะฮ์ในประเทศซีเรีย ขณะเดินทางบนถนนระหว่างอะเลปโปและชายแดนประเทศตุรกี ซึ่งรถจี๊ปเชอโรกีคันหนึ่งได้แล่นตัดหน้าจากด้านข้างของถนนและมีชายสามคนกระโดดออกมา ชรีเยร์กล่าวกับรายการ 60 มินิตส์ ว่า "หนึ่งในพวกเขาปกปิดร่างกายอย่างสมบูรณ์ในชุดดำ ก็อย่างที่คุณรู้ เหมือนผู้ชายที่อยู่ในภาพยนตร์ -- ที่มีผ้าพันคอรอบใบหน้าของเขา มีปืนเอเค 47 อยู่ในมือ แล้วเขาก็พาผมไป โดยวางผมไว้ที่เบาะหลังของรถเชอโรกี และเขาก็จ่อกระบอกปืนไว้ที่หัวของผม" เขาเป็นหนึ่งในกลุ่มของนักข่าวอเมริกันที่ถูกลักพาตัวโดยกลุ่มญิฮาดซีเรีย ซึ่งในที่สุดเขาก็ถูกขังอยู่ในเรือนจำที่ควบคุมโดยกบฏในเมืองอะเลปโปของประเทศซีเรีย
เขาใช้กลยุทธ์เปลี่ยนมานับถือศาสนาอิสลามในเดือนมีนาคม ค.ศ. 2013 ในฐานะกลยุทธ์การเอาตัวรอดเพื่อรับการปฏิบัติที่ดีขึ้น ซึ่งเป็นกลวิธีที่จบลงด้วยการทำงาน
การหนี

ในเดือนกรกฎาคม ค.ศ. 2013 ชรีเยร์กลายเป็นชาวตะวันตกคนแรกที่หลบหนีจากอัลกออิดะฮ์ ก่อนพระอาทิตย์ขึ้นเขาบีบตัวเองผ่านหน้าต่างเล็ก ๆ ด้วยความช่วยเหลือจากเพื่อนร่วมห้องขังชื่อปีเตอร์ ธีโอ เคอร์ติส ที่ถูกทิ้งไว้ข้างหลังแม้จะมีความพยายามของชรีเยร์เพื่อให้เขาออกมา ในระหว่างการวางแผนการหลบหนีชรีเยร์อ้างว่าเคอร์ติสเคาะประตูเพื่อหยั่งท่าทีพวกยามเกี่ยวกับการหลบหนี ซึ่งเคอร์ติสยอมรับในการให้สัมภาษณ์กับหนังสือพิมพ์ดีไซท์
ผลที่ตามมา

ส่วนหนังสือของเขาชื่อ เดอะดาวน์เพรเยอร์ (ออร์ฮาวทูเซอไวฟ์อินอะซีเครตซีเรียนเทอร์เรอริสต์ไพรซัน): อะเมมมัวร์ (ISBN 1944648887) ได้รับการเผยแพร่เมื่อวันที่ 3 เมษายน ค.ศ. 2018
ในเดือนมกราคม ค.ศ. 2020 ชรีเยร์ได้ยื่นฟ้องธนาคารอิสลามกาตาร์ (QIB) ในขณะที่เขาอ้างว่าพวกเขาให้การสนับสนุนอัลกออิดะฮ์
ดูเพิ่ม

เคนเนธ บิกลีย์
แหล่งข้อมูลอื่น

http://www.jpost.com/Middle-East/The-only-Jew-to-have-escaped-from-al-Qaida-411445
http://www.zeit.de/2015/35/geisel-al-kaida-geiselhaft-syrien-aleppo-al-nusra
เว็บไซต์ทางการ
แมนออฟเวเลอร์

| แมนออฟเวเลอร์ |
| --- | --- |

ผู้พัฒนา: 2015, Inc.
ผู้จัดจำหน่าย: วิเวนดิยูนิเวอร์แซลเกม
กำกับ: John Whitmore
ออกแบบ: Kris Jackson
โปรแกรมเมอร์: Mike Ramsey
ศิลปิน: Curtis Cannell Matthew A. Campbell
แต่งเพลง: Inon Zur
เอนจิน: อันเรียลเอนจิน 2.0
เครื่องเล่น: เอกซ์บอกซ์, ไมโครซอฟท์ วินโดวส์
วางจำหน่าย: เอกซ์บอกซ์ NA: 19 ตุลาคม  2004 PAL: 5 ธันวาคม 2004ไมโครซอฟท์ วินโดวส์ NA: 29 ตุลาคม 2004 PAL: 12 พฤศจิกายน 2004
แนว: ยิงมุมมองบุคคลที่หนึ่ง
รูปแบบ: ผู้เล่นคนเดียว, ผู้เล่นหลายคน
แมนออฟเวเลอร์  (อังกฤษ: Men of Valor) เป็นวิดีโอเกมแนวยิงมุมมองบุคคลที่หนึ่ง พัฒนาโดย 2015, Inc. และจัดจำหน่ายโดยวิเวนดิยูนิเวอร์แซลเกม สำหรับเครื่องเอกซ์บอกซ์ และ ไมโครซอฟท์ วินโดวส์ แมนออฟเวเลอร์ ใช้เอนจินเกมอันเรียลเอนจิน 2.0 ในการพัฒนา และจำลองการต่อสู้ของทหารราบในช่วงสงครามเวียดนาม
ผลตอบรับ

เกมดังกล่าวได้รับความคิดเห็นที่ "ระดับปานกลาง" ตามเว็บไซต์การรวบรวมบทวิจารณ์ เมทาคริติก
แหล่งข้อมูลอื่น

Official website via Internet Archive
แมนออฟเวเลอร์ ที่ MobyGames
แมรี ฮอปกิน

| แมรี ฮอปกิน |
| --- | --- |
แมรี ฮอปกิน ขณะทำการแสดงในรายการ เดอะลีปเรซโชว์ เมื่อ ค.ศ. 1969
ข้อมูลพื้นฐาน
เกิด:  (1950-05-03) 3 พฤษภาคม ค.ศ. 1950 (74 ปี)
ที่เกิด: Pontardawe เวลส์
แนวเพลง: โฟล์ก
อาชีพ: นักร้อง, นักแต่งเพลง
เครื่องดนตรี: เสียงร้อง, กีตาร์,เปียโน
ช่วงปี: 1968-ปัจจุบัน
ค่ายเพลง: Apple, Mary Hopkin Music

เว็บไซต์: Maryhopkin.co.uk
แมรี ฮอปกิน (อังกฤษ: Mary Hopkin) เกิดเมื่อวันที่ 3 พฤษภาคม ค.ศ. 1950 เป็นนักร้องโฟล์กชาวเวลส์ เป็นที่รู้จักในฐานะนักดนตรีคนแรกที่ได้เซ็นสัญญากับค่ายเพลงแอปเปิลของวงเดอะบีตเทิลส์ มีซิงเกิลฮิตในปี ค.ศ. 1968 ที่ชื่อ "Those Were The Days" ติดท็อป 10 ในสหราชอาณาจักรและสหรัฐอเมริกา
แมทเวิลด์

| --- | --- |
ประเภท: Internet encyclopedia project
ภาษาที่ใช้ได้: ภาษาอังกฤษ
เจ้าของ: วุลแฟรม รีเสิร์ช
สร้างโดย: เอริก ดับเบิลยู. ไวส์สไตน์  and other contributors
ยูอาร์แอล: mathworld.wolfram.com
เชิงพาณิชย์: ใช่
ลงทะเบียน: ไม่จำเป็นสำหรับการอ่านเนื้อหา
แมทเวิลด์ (อังกฤษ: MathWorld) เป็นเว็บไซต์ที่รวบรวมข้อมูลสำหรับอ้างอิงทางคณิตศาสตร์ โดยมี เอริก ดับเบิลยู. ไวส์สไตน์ (Eric W. Weisstein) เป็นผู้สร้างและเขียนเนื้อหาส่วนใหญ่ มีบริษัท วุลแฟรม รีเสิร์ช (Wolfram Research) ให้การสนับสนุนด้านทุน อีกทั้งยังได้รับทุนจาก National Science Digital Library ของ National Science Foundation ที่มอบให้กับมหาวิทยาลัยอิลลินอยส์ เออร์แบนา-แชมเปญจน์
ประวัติ

เอริก ดับเบิลยู. ไวส์สไตน์ ผู้สร้างเว็บไซต์ ขณะเป็นนักศึกษาฟิสิกส์และดาราศาสตร์ ติดนิสัยเขียนโน้ตย่อเวลาอ่านคณิตศาสตร์ เมื่อ พ.ศ. 2538 (ค.ศ. 1995) เขานำโน้ตดังกล่าวออนไลน์ และตั้งชื่อว่า "Eric's Treasure Trove of Mathematics" (หีบสมบัติเกี่ยวกับคณิตศาสตร์ของอิริค) ประกอบไปด้วยบทความเป็นร้อยหน้า ครอบคลุมเนื้อหาทางคณิตศาสตร์ที่หลากหลาย เว็บไซต์ดังกล่าวกลายเป็นแหล่งข้อมูลทางคณิตศาสตร์ที่นิยม ไวส์สไตน์ปรับปรุงเนื้อหา ยอมรับคำแนะนำและแก้ไขจากผู้อ่าน
พ.ศ. 2541 เขาทำสัญญากับสำนักพิมพ์ CRC Press นำเนื้อหาไปตีพิมพ์เป็นหนังสือและซีดีรอมในชื่อว่า "CRC Concise Encyclopedia of Mathematics" ส่วนเนื้อหาที่ออนไลน์เหลือเพียงส่วนเดียว
พ.ศ. 2542 ไวส์สไตน์ ไปร่วมงานกับ วุลแฟรม รีเสิร์ช (Wolfram Research, Inc. หรือ WRI) วุลแฟรม รีเสิร์ช เปลี่ยนชื่อใหม่เป็น แมทเวิลด์ ใช้เซิร์ฟเวอร์ของบริษัท และเปิดให้เข้าดูโดยไม่มีข้อจำกัด